አማርኛ BBC News, አማርኛወደ ዋናው ይዘት ይለፉ ክፍሎች ዜና ኢትዮጵያ ቪዲዮ በጣም የተወደዱ ዜና ኢትዮጵያ ቪዲዮ በጣም የተወደዱ ፌስቡክ 5 ቢሊየን ዶላር ሊቀጣ ነው 13 ሀምሌ 2019 የፎቶው ባለመብት, Reuters የአሜሪካ ተቆጣጣሪዎች [ሬጉሌተርስ] ፌስቡክ 5 ቢሊየን ዶላር አንዲቀጣ ወሰኑ። ውሳኔው እስከዛሬ ከተላለፉ የገንዘብ ቅጣቶች ሁሉ ከፍተኛው ነው ተብሏል። ፌስቡክ ቅጣቱ የተጣለበት የተጠቃሚዎቹን የግል ማህደር መረጃን ሳይጠብቅ ቀርቷል በሚል ነው። የፌደራሉ የንግድ ኮሚሽን፣ የፖለቲካ ጉዳዮች አማካሪ የሆነው ካምብሪጅ አናሊቲካ፤ የ87 ሚሊየን የፌስቡክ ተጠቃሚዎችን መረጃ ያለ አግባብ ወስዷል በሚል ምርመራ ሲያደርግ ነበር። ይህ ቅጣት በንግድ ኮሚሽኑ ውስጥ በአብላጫ ድምፅ መፅደቁ ታውቋል። • ፌስቡክ የተጠቃሚዎችን ግላዊ መረጃ መበርበሩን አመነ • ፌስቡክ ግላዊ መረጃን አሳልፎ በመስጠት ተከሰሰ • የእናቷን አስክሬን ለሦስት ዓመት ቤት ውስጥ ያቆየችው ታሠረች ፌስቡክም ሆነ የፌደራሉ የንግድ ኮሚሽን በጉዳዩ ላይ ለቢቢሲ አስተያየታቸውን ከመስጠት ተቆጥበዋል። የፌደራል የንግድ ኮሚሽን ፌስቡክ ላይ ምርመራውን የጀመረው ባለፈው ዓመት መጋቢት ወር ላይ ሲሆን፤ በወቅቱ ካምብሪጅ አናላቲካ የተሰኘው የፖለቲካ አማካሪ ድርጅት በአስር ሺዎች የሚቆጠሩ የፌስቡክ ተጠቃሚዎችን የግል መረጃ በሕገ ወጥ መንገድ ማግኘቱ ተዘግቦ ነበር። ምርመራው ያተኮረው ፌስቡክ በ2011 የተደረሰውን፤ ፌስቡክ የተጠቃሚዎችን የግል መረጃ ያለ ፈቃዳቸው ለሦስተኛ አካል ማጋራት የሚከለክለውን ስምምነት ጥሷል ወይስ አልጣሰም የሚለው ላይ ነበር። ውስጥ አዋቂዎች ለወል ስትሪት ጆርናል እንዳረጋገጡት፤ ፌስቡክ 5ቢሊየን ዶላር እንዲቀጣ ተወስኗል። ውሳኔው ግን አሁንም ሪፐብሊካን ኮሚሽነሮችና ዲሞክራቶች መካከል ልዩነትን የፈጠረ እንደነበር መረጃዎቹ ይጠቁማሉ። ሪፐብሊካን ውሳኔውን ደግፈው ዲሞክራቶች ደግሞ የተቃወሙ ሲሆን፤ ቅጣቱ ተፈፃሚ የሚሆነው በፍትህ ክፍሉ እንደፀደቀ መሆኑ ታውቋል። ይህ ግን ምን ያህል ጊዜ እንደሚፈጅ እስካሁን አልታወቀም። ፌስቡክና የፌደራል የንግድ ኮሚሽኑ የዜናውን ትክክለኛነት ያላረጋገጡ ሲሆን፤ ነገር ግን ለቢቢሲ አስተያየት መስጠት እንደማይፈልጉ ተናግረዋል። ቅጣቱ ፌስቡክ በዚህ ዓመት መጀመሪያ ላይ እስከ 5 ቢሊየን ዶላር ድረስ እንደሚጠብቃቸው ከተናገሩት ጋር ተመሳሳይ ነው። ይህ ቅጣት እውነት ከሆነ የፌደራሉ የንግድ ኮሚሽን የቴክኖሎጂ ኩባንያዎች ላይ ከጣለው ቅጣት ሁሉ ትልቁ ይሆናል። በዚህ ዘገባ ላይ ተጨማሪ መረጃ ፌስቡክ የተጠቃሚዎችን ግላዊ መረጃ መበርበሩን አመነ22 መጋቢት 2018 ፌስቡክ ግላዊ መረጃን አሳልፎ በመስጠት ተከሰሰ21 መጋቢት 2018 መረጃ በርባሪው ድርጅት ሊዘጋ ነው3 ግንቦት 2018 "የእንግሊዙ ተቋም በኬንያ ዳግመ ምርጫ ጣልቃ ገብቷል"21 መጋቢት 2018 እንዳያመልጥዎ "ሳሊን ፍለጋ"- የዚያ ትውልድ አሻራ ሲገለጥ17 ጥር 2021 የኡጋንዳ ምርጫን ተከትሎ ቦቢ ዋይን "ለህይወቴ ፈርቻለሁ" አለከ 7 ሰአት በፊት የአሜሪካ 50 ግዛቶች ነውጥ ይነሳል በሚል በተጠንቀቅ ላይ መሆናቸውን አሳወቁ17 ጥር 2021 ከየፈርጁ በቻን የወንዶች እግር ኳስ ውድድር ላይ በዋና ዳኝነት የምትሳተፈው ሊዲያ ታፈሰ16 ጥር 2021 ቢቢሲ አማርኛ ዜና31 ጥር 2020 ሠላማዊ ነዋሪዎች ሰለባ እየሆኑበት ያለው የኦሮሚያ ክልል ግጭት12 ጥር 2021 4:
